Selebi hospitaal toe ná uitspraak in appèlhof'n Ambulans staan voor Jackie Selebi se huis in Johannesbugr. Die foto is deur die gebruiker @barrybateman op Twitter gelaai. Selebi se regsverteenwoordiger, Wynanda Coetzee, sê dit gaan nie goed met hom nie. “Ons is baie bekommerd…hy kan nie loop nie,”, sê Coetzee. Sy sê ŉ dokter is na Selebi se huis ontbied. Selebi is later na die Jakaranda-hospitaal in Pretoria geneem. Selebi moet binne 48 uur by die departement van korrektiewe dienste aanmeld om sy vonnis van 15 jaar tronkstraf te begin uitdien. Selebi is in Augustus verlede jaar in die Johannesburgse hooggeregshof tot 15 jaar tronkstraf gevonnis weens korrupsie. Die hoogste hof van appèl het Vrydagoggend Selebi se appèlaansoek om sy skuldigbevinding ter syde te stel, van die hand gewys.